My seun werk tans in Engeland. Hy het in September 2002 sy tweejaar-werksvakansie-visum gekry. Toe die visum verval, het hy aansoek gedoen vir 'n studentevisum. Aan die begin van hierdie jaar, Januarie 2005, het hy 'n werkspermit gekry. Ek wil graag weet wanneer hy sal kwalifiseer vir permanente verblyf in Engeland. Antwoord:
'n Studentevisum en tweejaar-werksvakansie-visum is slegs tydelike visums en kan nie lei tot permanente verblyf in die Verenigde Koninkryk nie. Die tyd wat hy op sy werkspermit - wat 'n permanente visum is - spandeer het, kan tel vir die tydperk wat hy in die VK moet wees ten einde te kwalifiseer vir permanente verblyf. 'n Persoon moet vier jaar op 'n permanente permit soos die werkspermit wees voor hy kan kwalifiseer vir permanente verblyf. In jou seun se geval sal dit dan Januarie 2009 wees. Ander permitte, soos die grootouer-visum, die HSMP ens kan ook lei tot permanente verblyf. Vraag: Ek is tans in Suid-Afrika met vakansie. Ek woon, werk en studeer in die VK op 'n studentevisum. My meisie is ook 'n Suid-Afrikaner en woon en werk ook in die VK, maar op 'n grootouer-visum. Ons bly al vir byna drie jaar saam, en wil trou sodra ons genoeg geld bymekaar gemaak het. My probleem is dat ons nie nou al op 'n permanente basis wil terugkeer Suid-Afrika toe nie, maar ek sien ook nie kans om langer op 'n studentevisum in die VK te bly nie, weens die beperking op die aantal ure wat ek mag werk per week. Ek kwalifiseer ook nie vir 'n werkspermit nie. Het julle dalk enige voorstelle oor wat ek kan doen? Antwoord:
Indien jy saam met 'n persoon woon wat op 'n grootouer-visum is, in 'n verhouding soortgelyk aan 'n getroude verhouding, kan jy kwalifiseer vir 'n ongetroude-lewensmaat-visum. Jy sal moet bewys dat julle al vir minstens twee jaar saamwoon in so 'n verhouding. Indien jou aansoek suksesvol is, sal jy in die VK kan woon en werk sonder enige beperkinge op jou werksure.
Het jy enige vrae of wil vir 'n Britse permit aansoek doen? Kontak Breytenbachs by info@breytenbachs.com of besoek hul webtuiste by www.breytenbachs.com Wat ons kli�nte s�
LitNet: 08 Junie 2005 boontoe / to the top